बुनकर समाज का प्रतिभा सम्मान समारोह
सागवाड़ा। बुनकरसमाज सेवा संस्थान डूंगरपुर परिक्षेत्र नौ चौखला वागड़ की बैठक लीलवासा गांव में सोमवार को हुई। लालजी रायणा के मुख्य आतिथ्य, शंकर लीलवासा की अध्यक्षता एवं देवीलाल पुनाली के विशिष्ट आतिथ्य में हुई बैठक में आगामी 3 जनवरी को लीलवासा गांव में होने वाले प्रतिभा सम्मान समारोह की तैयारियों पर चर्चा की गई। अध्यक्ष गुलाबराम वर्मा, संरक्षक वालजी सालवी तथा समारोह के आयोजन सचिव रमेश वर्मा ने आयोजन संबंधी जानकारी देते हुए समारोह को सफल बनाने पर जोर दिया। संगठन के सचिव प्रभुलाल बुनकर गामड़ी ने रूपरेखा तैयार की।
hin_Deva hin_Deva